ai4bharat/Pralekha huggingface dataset:
کوئلے کی وزارت
کوئلے کی وزارت نے جی ای ایم پورٹل کے ذریعے خریداری کے لیے "بہترین مصروفیت" کا ایوارڈ حاصل کیا
کوئلے کی وزارت نے ای پروکیورمنٹ ایکو سسٹم میں کامیابی کے ساتھ نئے معیارات قائم کیے ہیں، شراکت داروں کے لیے برابری کا میدان بنایا ہے اور منصفانہ مسابقت کو فروغ دیا ہے۔ وزارت نے جی ای ایم پلیٹ فارم پر لگاتار دو مالی سالوں سے مسلسل اچھی کارکردگی کا مظاہرہ کیا ہے۔
مالی سال 2023-24 کے دوران، کول پبلک سیکٹر انڈرٹیکنگز  نے 21,500 کروڑ روپے کی بولیاں شائع کرکے جی ای ایم پر غیر متزلزل اعتماد کا مظاہرہ کیا ہے۔ یہ پرجوش شرکت ڈیجیٹل فرسٹ اپروچ کو فروغ دینے کے لیے کوئلہ کی وزارت کے عزم اور تمام شراکت داروں کے فائدے کے لیے جدید ٹیکنالوجیز کو اپنانے میں اس کے فعال کردار کو ظاہر کرتی ہے۔ کوئلہ کی وزارت کو حال ہی میں وزارت تجارت کے ذریعے جی ای ایم کے ذریعے ای پروکیورمنٹ پر اس کی کامیابیوں کے لیے نوازا گیا تھا۔ کوئلہ کی وزارت کو "بہترین مصروفیت" کے زمرے میں، کول انڈیا لمیٹڈ  کو "رائزنگ اسٹار" اور این ایل سی انڈیا لیمیٹڈ کو "رقوم کی بروقت ادائگی " کے زمرے میں نوازا گیا ہے۔
اس کے علاوہ ، 10 سے 16 جولائی 2023 کی مدت کے دوران جی ای ایم پورٹل پر 5,372.60 کروڑ روپے کے اعلیٰ مالیت کے ٹینڈر شائع کیے گئے ہیں۔ 17 جولائی 2023 تک، اس مالی سال میں جی ای ایم کے ذریعے حقیقی خریداری کی سہولت 3,909 کروڑ روپے کی متاثر کن ہے۔ اس لیے وزارت نے گزشتہ سال کے چار ہزار کروڑ روپے کے ہدف کو موجودہ مالی سال میں 100 دنوں کے اندر اندر حاصل کرکے دیگر وزارتوں اور پی ایس یوز کے لیے ایک مثال قائم کی ہے۔
بہت چھوٹی، چھوٹی اور درمیانی صنعتوں کی وزارت
جناب بھانو پرتاپ سنگھ ورما نے بہت چھوٹی اور چھوٹی صنعتوں کے لئے پبلک پروکیورمنٹ پالیسی پر سرکاری زمرے کی مرکزی صنعتوں کے کنکلیو کی صدارت کی
بہت چھوٹی، چھوٹی اور درمیانی صنعتوں  کی وزارت نے 18 نومبر 2022 کو وگیان بھون واقع نئی دہلی میں وزیر مملکت برائے بہت چھوٹی، چھوٹی اور درمیانی صنعتوں کی وزارت جناب بھانو پرتاپ سنگھ ورما کی صدارت میں درجِ فہرست ذات و قبائل کے قومی مرکز کے تحت ایک سی پی ایس ای کنکلیو کا اہتمام کیا۔ اس کا مقصد مختلف سی پی ایس ایز اور ایم ایس ایز کے لئے پبلک پروکیورمنٹ پالیسی آرڈر کے تحت اہداف کو حاصل کرنے میں ان کے چیلنجوں کو سمجھنا ہے۔ کنکلیو میں پبلک انٹرپرائزز کے محکمے کے افسر اور مختلف سی پی ایس ایز کے افسران نے شرکت کی۔
بہت چھوٹی اور چھوٹی صنعتوں  کے لئے پبلک پروکیورمنٹ پالیسی کے مطابق ہر مرکزی حکومت کی وزارت محکمے اور سرکاری زمرے کت اداروں کو بہت چھوٹی اور چھوٹی صنعت سے سامان یا خدمات کی اپنی کل سالانہ قیمت کا کم از کم 25 فیصد خریدنا ہوگا۔ اس کے علاوہ سامان اور خدمات کی کل خریداری کا 4 فی صد درج فہرست ذات و قبائل کےکاروباریوں کی ملکیت والے بہت چھوٹی اور چھوٹی صنعتوں سے اور 3 فی صد خواتین کاروباریوں سے کیا جائے گا۔
کنکلیو نے سرکاری زمرے کی مرکزی صنعتوں کو حساس بنانے، تسلیم کرنے اور انہیں مبارکباد دینے پر بھی توجہ مرکوز کی جنہوں نے درج فہرست ذات و قبائل اور خواتین لی بہت چھوٹی اور چھوٹی صنعتوں سے حصولی کے اہداف کو حاصل کرنے کی کوشش کی ہے۔
جناب بھانو پرتاپ سنگھ ورما نے پبلک پروکیورمنٹ پالیسی کے مینڈیٹ کو پورا کرنے کے لیے سرکاری زمرے کی مرکزی صنعتوں کی طرف سے کی جانے والی کوششوں کی حوصلہ افزائی کی اور تمام سرکاری زمرے کی مرکزی صنعتوں پر زور دیا کہ وہ فعال طور پر درج فہرست ذات و قبائل/خواتین کاروباریوں تک پہنچیں اور انہیں عملاً مطلوبہ تعاون فراہم کریں۔
وزارت اطلاعات ونشریات
اطلاعات و نشریات کے مرکزی وزیر انوراگ سنگھ ٹھاکر گوا میں بھارت کے 53 ویں بین الاقوامی فلم فیسٹول میں شرکت کریں گے
اطلاعات ونشریات اور نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر ہندوستان کے 53 ویں بین الاقوامی فلم فیسٹول کی افتتاحی تقریب اور اِفّی 53 میں مختلف دیگر تقریبات میں شرکت کیلئے 20 نومبر اور 21 نومبر 2022 تک گوا کے دورے پر رہیں گے۔
20 نومبر کو وزیر موصوف جناب انوراگ سنگھ ٹھاکر53 ویں بین الاقوامی فلم فیسٹول کی افتتاحی فلم الما اور آسکر کی شاندار استقبالیہ تقریب میں شرکت کریں گے جس کی ہدایت کاری آسٹریا کی فلم کے ڈائریکٹر ڈائٹر برنر کی جانب سے کی گئی ہے۔بعد میں شام کو وہ ڈکاٹر شیامہ پرساد مکھرجی انڈور اسٹیڈیم کےل ئے روانہ وہو جائیں گے جہاں وہ اِفّی 53 کی افتتاحی تقریب میں شرکت کریں گے۔ وزیر موصوف سال 2022 کی ہندوستانی فلم شخصیت کے فاتح کا اعلان کریں گے اور اِفّی 53 کی افتتاحی تقریب میں ہسپانوی فلم ڈائریکٹر کارلوس کو ستیہ جیت رے لائف ٹائم اچیومنٹ سے بھی نوازیں گے۔
اپنے دورے کے دوسرے دن وزیر موصوف اَفّی 53 کے 75 کریٹو مائنڈ آف ٹو مارو زمرے کے دوسرے ایڈیشن کی افتتاحی تقریب میں شرکت کریں گے جہاں وہ ہندوستان بھر کے 75 نوجوان باصلاحیت سنیما گرافی سے تعلق رکھنے والے ذہین اور باصلاحیت لوگوں کے ساتھ بات چیت کریں گے ۔ بعد میں جناب ٹھاکر اِفّی 53 کے فلم بازار کی افتتاحی تقریب میں بھی شرکت کریں گے۔ اس کے بعد وہ فلم فیسٹول کے کنٹری فوکس  زمرے کی افتتاحی تقریب اور ہندوستانی پینورما سیکشن میں شرکت کریں گے۔
وزیر موصوف انوراگ سنگھ ٹھاکر پنجم کے ڈی بی روڈ کے فٹ بال گراؤنٹ میں ایف ٹی آئی آئی کی طرف سے فلم ٹیکنالوجی سے متعلق نمائش کے افتتاح کے ساتھ گوا کا اپنا دوروزہ دورہ ختم کردیں گے۔اس نمائش میں فلم آرٹ سنیما اور جمالیات سے متعلق عناصر اور ٹیکنالوجی کو نمایاں کےگی۔
کارپوریٹ امور کی وزارتت
آئی بی بی آئی نے نادہندگی اور دیوالیہ پن کوڈ ،2016 پرقومی آن لائن کوئز کے نتائج کااعلان کردیا ہے
نئی دہلی ، 1ستمبر۔ ہندوستان کے نادہندگی اور دیوالیہ پن کے بورڈ نے MyGov.in کے ساتھ اشتراک میں نادہندگی اور دیوالیہ پن کوڈ، 2016 پر ایک جولائی سے 31 جولائی 2020 تک ایک قومی آن لائن کوئز منعقد کیا ہے۔ اس کا مقصد ملک بھر میں مختلف زمرے کی مابین اس کوڈ کی بیداری اور سمجھ کو فروغ دینا تھا۔ یہ کوئز 18 سال سے زیادہ عمر والے ہر ہندوستانی شہری کے لئے کھلا ہوا تھا۔ البتہ آئی بی بی آئی، آئی بی بی آئی کے ساتھ رجسٹرڈ شدہ خدمات فراہم کرانے والے اور ان کے قریبی خاندان کے اراکین اس کوئز میں حصہ لینے کے لئے اہل نہیں تھے۔
اس کوئز میں بہت زیادہ گرم جوشی کے ساتھ شراکتداروں نے حصہ لیا جن کی تعداد 125781 تک جا پہنچی۔ ہر ایک ریاست اور ہر ایک مرکز کے زیر انتظام علاقے سے شراکتداروں نے اس میں حصہ لیا۔ اترپردیش سے سب سے زیادہ شراکت دار رہے جو کہ مجموعی شراکتداروں کا 15.7 فیصد تھے۔ جس کے بعد مہاراشٹر سے13.7 فیصد اور دہلی سے 6.9 فیصد شراکتداروں نے اس میں حصہ لیا۔
کوئز سے متعلق رہنما خطوط کے ضمن میں شراکتداروں میں سے 10 فیصد افراد کارکردگی کی بنیاد پر‘‘ اعزازی سرٹیفکیٹ’’ کے لئے اہل قرار پائے ہیں۔شراکتداروں میں سے ان 10 فیصد شراکتداروں کے نام اس لنک پر دستیاب ہیں
https://ibbi.gov.in/uploads/whatsnew/2020-09-01-180818-39l1c-d0d470965bd50a663be643b5d8bb2a1c.pdf.
ان اعلی کارکردگی کااظہار کرنے والے شراکتداروں کو 10 ستمبر 2020 سے‘‘ اعزازی سرٹیفکیٹ’’ ای – میل پر بھیجے جارہے ہیں۔
سب سے بہتر 10 فیصد شراکتداروں میں سے مہاراشٹر نےسب سے زیادہ 15 فیصد ، دہلی نے 11.7 فیصد اور اترپردیش نے 11.4 فیصد کی نمائندگی کی۔ سب سے بہتر 10 فیصد شراکتداروں میں سے تقریباً 51 فیصد 18 سے 35 سال کی عمر کے تھے۔ اس کوئز میں مختلف زمروں کے لوگوں نے بہت زیادہ دلچسپی لی جس میں طلباء، پروفیشنلز اور ملازمین شامل ہیں ۔سب سے بہتر 10 فیصد کارکردگی دکھانے والوں میں سے تقریباً 29 فیصد چارٹرڈ اکاؤنٹینسی کے طالبعلم یا اراکین ، 9 فیصد کمپنی سکریٹری شپ کے طالبعلم ہے یا اراکین اور 7 فیصد بینکوں اور مالیاتی اداروں کے ملازمین ہیں۔
کوئز سے متعلق رہنما خطوط کے ضمن میں سب سے بہتر کارکردگی دکھانے والے کو سونے کاایک تمغہ دیاجائے گا جس کے ساتھ 100000 روپے  کانقد انعام بھی شامل ہوگا۔ دوسرے نمبر پر سب سے بہتر کارکردگی دکھانے والے کو چاندی کاایک تمغہ اور50000 روپے نقد انعام دیاجائے گا جبکہ تیسرے نمبر پر سب سے بہتر کارکردگی دکھانے والے کو کانسہ کا ایک تمغہ اور25000 روپے نقد انعام دیا جائے گا۔ اس کوئز میں تین سب سے بہتر کارکردگی کرنے والے مندرجہ ذیل ہیں:
سب سے بہتر پروفارمر: جناب ارترا ساہا، عمر 23 سال۔ انہوں نے آرمی انسٹی ٹیوٹ آف ٹیکنالوجی سے بیچلر آف انجینئرنگ کی ڈگری حاصل کی ہے اور وہ اس وقت بنگلورو میں ووڈا فون شیئرڈ سروسیز کے ساتھ کام کررہے ہیں۔
دوسرا سب سے بہتر پروفارمر: جناب پون کھنڈیوال، عمر 25 سال۔ وہ ایک چارٹرڈ اکاؤنٹینٹ ہیں اور بنگلورو میں جی اے آئی ایل لمٹیڈ میں کام کررہے ہیں۔
تیسرا سب سے بہتر پروفارمر:محترمہ وویکاتی وینکٹا گنا نوشا، عمر24 سال۔ وہ پونے کے آئی ایل ایس لاء کالج سے بی ایس ایل ۔ ایل ایل بی کرنے کے بعد اب عثمانیہ یونیورسٹی حیدرآباد سے ایل ایل ایم کررہی ہیں۔
بہترین کارکردگی ظاہر کرنے والوں کو آئی بی بی آئی کی ایک شاندار تقریب میں اعزازات تفویض کئے جائیں گے۔ آئی بی بی آئی اس کوئز میں سب سے بہترین کارکردگی دکھانے والوں اور ٹاپ 10 فیصد پر فارمر س کو دلی مبارکباد پیش کرتا ہے۔
صحت اور خاندانی بہبود کی وزارت
مہاراشٹر، پنجاب، کرناٹک، گجرات اور مدھیہ پردیش میں گزشتہ 24 گھنٹوں کے دوران 77.7 فی صد نئے معاملے سامنے آئے ہیں
4.4 کروڑ سے زیادہ کووڈ19 ویکسن خوراکوں کا انتظام کیا گیا
گزشتہ 24 گھنٹوں میں 25 لاکھ ویکسن خوراکیں دی گئیں
نئی دہلی،21مارچ 2021/ ملک کی کچھ ریاستوں میں یومیہ کووڈ معاملوں میں اضافہ دکھائی دے رہا ہے۔ مہاراشٹر، پنجاب، کرناٹک، گجرات اور مدھیہ پردیش میں گزشتہ 24 گھنٹوں کے دوران نئے معاملوں میں 77.7 فی صد کا اضافہ درج کیا گیا ہے۔
گزشتہ 24 گھنٹوں میں 43846 نئے یومیہ معاملے سامنے آئے ہیں۔
نئے معاملوں میں سے 83.14 فی معاملے 6 ریاستوں سے سامنے آئے ہیں۔
مہاراشٹر میں سب سے زیادہ 27126 نئے معاملوں کی رپورٹ ملی ہے۔ اس کے بعد پنجاب میں 2578 جبکہ کیرل میں 2078 نئے معاملے سامنے آئےہیں۔
مندرجہ ذیل گراف 8 ریاستوں /مرکز کے زیر انتظام علاقوں اور پانچ سرفہرست ضلعوں میں کووڈ 19 ٹریجکٹری کو اجاگر کرتاہے جو کووڈ کے نئے معاملوں میں سب سے زیادہ تعاون کرتے ہیں۔
آج صبح 7 بجے تک آخری رپورٹ کے مطابق 4.4 کروڑ  ویکسن خوراک 7،25،138 سیشن کے ذریعے سے دلائی گئی ہے۔ ان میں 77 لاکھ 89 ہزار 985 ایچ سی ڈبلیو ،48773556 ایچ سی ڈبلیو 80،84،311 ایف ایل ڈبلیو  اور2601298 ایف اایل ڈبلیو  3633473مستفدین ، جن کی عمر 45 سا ل سے زیادہ ہے، اور جن میں خصوصی کو-موربیڈیٹیز  اور 60 سال سے زیادہ عمر کے 17627418 مستفدین کو دی گئی ہے۔
|
|
ایچ سی ڈبلیو سی
|
|
ایف ایل ڈبلیو ایس
|
|
45 سے زیادہ 60 سے کم موربیڈیز
|
|
60 سال سے زیادہ
|
|
میزان
|
|
پہلی خوراک
|
|
2nd Dose
|
|
پہلی خوراک
|
|
2nd Dose
|
|
پہلی خوراک
|
|
پہلی خوراک
|
|
77,79,985
|
|
48,77,356
|
|
80,84,311
|
|
26,01,298
|
|
36,33,473
|
|
1,76,27,418
|
|
ٹیکہ کاری مہم کے آغاز سے کے 64ویں دن تک 25 لاکھ سے زیادہ  ویکسن کی خوراک دی گئی ہیں۔ جس میں سے 2283157 مستفدین کو پہلی خوراک  کےلئے 38669 سیشنز میں ٹیکہ لگایا گیا تھا اور 257292 ایس ڈبلیو اور ایف ایل ڈبلیو کو ویکسن کی دوسری خوراک ملی تھی۔
|
|
تاریخ :20 مارچ 2021
|
|
ایچ سی ڈبلیو ایس
|
|
ایف ایل ڈبلیو ایس
|
|
45 سے کم 60 سے زیادہ موربیڈیٹیز
|
|
60 سے زیادہ
|
|
کل حصولیابیاں
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
پہلی خوراک
|
|
دوسری خوراک
|
|
|
|
73,146
|
|
73,071
|
|
1,26,705
|
|
1,84,221
|
|
4,09,861
|
|
16,73,445
|
|
22,83,157
|
|
2,57,292
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
ہندستان کے کل سرگرم کیس لوڈ 3.09 لاکھ  درج کیا گیا۔ گزشتہ 24 گھنٹوں میں کل سرگرم کیس لوڈ سے 20693 معاملوں کی خالص تعداد درج کی گئی ہے۔
دوسری جانب، ہندستان کے مسلسل ریکوریز آج 11130288 ہیں ۔ قومی ریکوری شرح 95.96 فی صد ہیں ۔ گزشتہ 24 گھنٹے میں 22956 ریکوریز درج کی گئی ہے۔
گزشتہ 24 گھنٹوں میں 197 افراد کی موت واقع ہوئی ہے۔
چھ ریاستوں میں نئی اموات کا 86.8 فی صد حصہ ہے۔ مہاراشٹر میں سب سے زیادہ کیزولٹیز  ہوئیں۔ پنجاب میں روزانہ 38 موتیں ہوتی ہیں جبکہ کیرل میں 15 اموات کی خبر ہے۔
17 ریاستوں مرکز کے زیر انٹطام علاقوں میں گزشتہ 24 گھنٹوں میں کووڈ کے موت کی اطلاع نہیں دی ہے۔ یہ ریاستیں ہیں آسام، راجستھان، گوا، اتراکھنڈ، اڈیشہ، جھارکھنڈ، لکشدیپ، سکم، پڈوچیری، ڈی این ڈی اینڈ ڈی این ، ناگالینڈ ، تریپورہ، لداخ  منی پور، میزورم، انڈومان ونکوبار جزائر، اروناچل پردیش ۔
ش ح۔ ش ت۔ج
Uno-2850
(
سائنس اور ٹیکنالوجی کی وزارت
کورونا وائرس سارس کو وی-2کے خلاف اینٹی باڈی کی جانچ کے لئے سی ایس آئی آر- سی ڈی آئی آر لکھنؤ میں سیرلوجیکل ٹیسٹنگ
سی ایس آئی آر- سی ڈی آر آئی  ایک ایسا تحقیقی مطالعہ کررہا ہے جس میں  کے خلاف اینٹی باڈیز کے لئے لوگوں کی ٹیسٹنگ  کو شامل کیا جارہا ہے۔ سیرولوجیکل ٹیسٹنگ 9 سے 11 ستمبر تک انجام دی جارہی ہے۔ گزشتہ ماہ سے ہم کورونا وائرس  انفیکشن کی عاہی وبا سے دوچار ہیں، جہاں 45 لاکھ سے زیادہ افراد اس وائرس سے متاثر ہوچکے ہیں، جس کے نتیجے میں ملک میں 76270 سے زیادہ کی جان جاچکی ہے۔
سی ایس آی آر-سی ڈی آر آئی کے نوڈل سائنس دانوں ڈاکٹر امت لہری اور ڈاکٹر سوشانت کار نے کہا ہے کہ ہندوستان میں کئے گئے تشخیص کے ٹسٹ کافی حد تک علامات کو دکھانے والے لوگوں اور اُن لوگوں کے ساتھ قریبی رابطے میں آنے والے افراد تک محدود رہی ہے۔ سب سے اہم بات کمیونٹی ٹیسٹنگ ابھی تک شروع نہیں کی گئی ہے، اس لئے اس طرح کی اینٹی باڈی سے تحفظ کی مدت ابھی معلوم نہیں ہے۔ اس لئے سیرولوجیکل ٹیسٹنگ کے لئے ایک طویل مدت کے پین انڈیا سوالینس  بے حد اہم ہیں، تاکہ سیرولوجیکل پر مبنی جانچ کا استعمال کرکے نہ صرف انفکیشن کے بوجھ کا اندازہ لگایا جاسکے، بلکہ طے کردہ انٹرویل پر نمونے جمع کرکے اینٹی باڈیز کی مقدار کا بھی جائزہ کیا جاسکے۔ اس سے ہمیں ان لوگوں کی بھی پہچان کرنے میں بھی مدد ملے گی جو اپنے پلازہ کو بیماری مریضوں کو عطیہ میں دے سکتے ہیں۔
پروفیسر تپس کے- کنڈو نے جو سی ایس آئی آر- سی ڈی آر آئی کے ڈائریکٹر ہیں کہا کہ ہندوستان میں طول بلدی بائیولوجیکل نمونوں کے ساتھ اس طرح کے کوہارٹ کا قیام بڑے پیمانے پر قومی صحت مشن کے فریم ورک کے مطابق فیصلے لینے میں مدد کے لئے قومی ریفرینس معیارات کے فروغ کی سہولت فراہم کرے گا۔ یہ نوول کورونا وائرس کے ذریعے پیدا ہونے والے انفکیشن پر بہت سے ایسے سوالات سے نمٹنے میں بھی مددگار ثابت ہوگا جن کے ابھی تک جوابات نہیں مل پائے ہیں۔
یہ ٹسٹ رضاکارانہ ہے اور صفت ہیں اور سی ایس آئی آر کے تمام عملے اور طلبا کے لئے کھلا ہے۔ خون کے نمونے ان لوگوں سے اکٹھا کیے جائیں گے جو ریزیڈینٹ ڈاکٹروں کی نگرانی میں سی ڈی آر آئی ڈسپینسری میں شرکت کرنے کے خواہشمند ہیں۔ ان ڈاکٹروں میں ڈاکٹر شالنی گپتا اور ڈاکٹر ویویک بھونسلے شامل ہیں۔
سی ایس آی آر ملازمین اور طلبا کے خون میں نمونوں میں اینٹی سارس سی او وی -2 اینٹی باڈی ٹاٹیرس کی موجودگی یا عدم موجودگی کا جائزہ سی ایس آئی آر- آئی جی آئی بی- نئی دلی میں ایلسیا پر مبنی جانچ کے توسط سے کی جائے گی۔ یہ سیرولوجیکل ٹسٹ پروجیکٹ سی ایس آئی آر کے ایک دیگر پروگرام فی نوم انڈیا- صحت نتائج کے ایک طویل مدتی طول بلدی آیزرویشنل کو ہارٹ کے مطالعے کے ساتھ اچھی طرح سے الائن  ہوکر باقاعدہ نظر فراہم کرے گا۔
...............................................................
م ن، ح ا، ع ر
11-09-2020
U-5294
(Visitor Counter : 185
بجلی کی وزارت
این ٹی پی سی نے حیاتیاتی تنوع کے تحفظ اور بحالی کے لیے بایوڈائیورسٹی پالیسی جاری کی
این ٹی پی سی لمیٹڈ جو کہ بھارت کی سب سے بڑی مربوط توانائی پرڈیوسر کمپنی ہے، نے حیاتیاتی تنوع کے تحفظ، بحالی اور اضافہ کے لیے جامع تصوریت اور رہنما اصول قائم کرنے کے لیے نوتجدید شدہ بایوڈائیورسٹی پالیسی جاری کی ہے۔
بایوڈائیورسٹی پالیسی این ٹی پی سی کی حیاتیاتی پالیسی کا اہم جزو ہے۔ اس کے مقاصد ماحولیات اور ہمہ گیر پالیسیوں سے ہم آہنگ ہیں۔ اس کے علاوہ، یہ پالیسی این ٹی پی سی گروپ کے تمام پیشہ واران کو تعاون فراہم کرنے کے لیے ڈیزائن کی گئی ہے تاکہ اس میدان میں طے کیے گئے اہداف کی حصولیابی کے لیے ان کی مدد کی جا سکے۔
این ٹی پی سی اعلی ترین حیاتیاتی قدرو قیمت کے حامل علاقوں میں آپریشن انجام دینے اور منصفانہ طریقہ سے پروجیکٹ کے لیے مقامات منتخب کرنے کے سلسلے میں احتیاط سے کام لیتی آئی ہے۔ یہ کمپنی آپریشن کے موجودہ تمام مقامات پر حیاتیاتی تنوع کے ’کوئی خالص نقصان نہیں‘ ہدف کی حصولیابی کے لیے اپنی جاری کوششوں کو مزید قوت فراہم کرے گی اور اس امر کو یقینی بنائے گی کہ جہاں بھی نافذ ہو وہاں خالص مثبت توازن موجود ہو۔
اہم مقصد یہ ہے کہ این ٹی پی سی کی ویلیو چینوں میں بایوڈائیورسٹی کے تصور کو قومی دھارے میں لایا جائے اور این ٹی پی سی کی کاروباری اکائیوں کے آس پاس حیاتیاتی تنوع کو یقینی بنانے کے لیے فیصلہ سازی سے متعلق تمام ضوابط میں حیاتیاتی تنوع کی ہمہ گیر انتظام کاری کے لیے احتیاطی نقطہ نظر اپنایا جائے۔ پالیسی کا مقصد کمپنی کی کاروباری سرگرمیوں سے آگے حیاتیاتی تنوع کو درپیش مقامی خطرات کے بارے میں منظم طریقے سے غور کرنا بھی ہے۔
این ٹی پی سی 2018 میں بایوڈائیورسٹی پالیسی جاری کرنے والی عوامی دائرہ کار کی پہلی اکائی تھی۔ اسی سال این ٹی پی سی بھارتی کاروبار اور حیاتیاتی تنوع پہل قدمی  کی ایک رکن بن گئی۔
اپنی صلاحیت سازی کے جزو کے طور پر، این ٹی پی سی مقامی برادریوں، ملازمین، اور سپلائی چینوں کے اپنے رفقاء کے درمیان، ماہرین کے ساتھ شراکت داری میں پروجیکٹ کے لیے مخصوص اور قومی سطح کی تربیت کے توسط سے حیاتیاتی تنوع کے بارے میں بیداری پیدا کر رہی ہے۔
این ٹی پی سی حیاتیاتی تنوع کے میدان میں قومی /بین الاقوامی شہرت یافتہ تحقیقی اداروں اور ریگولیٹری ایجنسیوں، مقامی برادریوں اور تنظیموں کے ساتھ بھی تعاون کر رہی ہے۔
اس کے علاوہ، این ٹی پی سی اپنے پروجیکٹوں کی منصوبہ بندی اور نفاذ کے دوران ماحولیات، جنگلات، جنگلی جانوروں، ساحل سمندر کے علاقہ اور سرسبز علاقوں سے متعلق قواعد و ضوابط پر عمل کرکے حیاتیاتی تنوع سے متعلق قانونی تعمیل کی پابندی کرے گی۔
این ٹی پی سی کے ذریعہ کی گئی ایک بڑی پہل میں، کمپنی نے آندھرا پردیش کے ساحل سمندر پر اولِو رڈلے کچھوؤں کے تحفظ کے لیے آندھرا پردیش کے محکمہ جنگلات کے ساتھ پانچ سالہ معاہدے پر دستخط کیے ہیں۔ 4.6 کروڑ روپئے کے بقدر کے مالی تعاون اور کمیونٹی کی بڑھتی شراکت داری کے ساتھ این ٹی پی سی کی مداخلت کے بعد سے پانی میں ہیچنگ کی تعداد میں تقریباً 2.25 گنا اضافہ ہوا ہے۔
صدر جمہوریہ کا سکریٹریٹ
پریس اعلامیہ
نئیدہلی 13نومبر۔صدر جمہوریہ ہند نے وزیر اعظم کے مشورے پر آئین کی دفعہ 75 کی شق -2 کے تحت وزیر وں کی مرکزی کونسل سے جناب اروند گنپت ساونت کا استعفیٰ فوری طور پر منظور کرلیا ہے ۔
اس کے علاو ہ وزیر اعظم کے مشورے پر صدر جمہوریہ نے یہ ہدایت کی ہے کہ کابینہ وزیر جناب پرکاش جاوڈیکر کو ان کے موجودہ قلمدانوں کے علاوہ بھاری صنعتوں اور سرکاری کارخانوں کا چارج بھی تفویض کیاجائے ۔
۰۰۰۰۰۰۰
م ن ۔ج۔رم
U-5063
(Visitor Counter : 42
بندرگاہوں، جہاز رانی اور آبی راستوں کی وزارت
ساگرمالا آبی طیارہ سروس
بندرگاہوں، جہاز رانی اور آبی گزرگاہوں کی وزارت کے تحت ایک سی پی ایس ای، ساگرمالا ڈیولپمنٹ کمپنی لمیٹڈ  نے آبی طیارہ سروسز کے لیے مفاد کا اظہار  طلب کیا ہے جس کے ذریعہ طیارہ آپریٹروں کو ہندوستان میں ترقی اور آپریشن کی دعوت دی گئی تھی۔
اس کے علاوہ، ایم او ایس ڈبلیو اور وزارت شہری ہوا بازی  نے 15 جون 2021 کو آر سی ایس - اڑان اسکیم کے تحت ہندوستان میں سی طیارہ خدمات کی ترقی کو مشترکہ طور پر سہولیات فراہم کرنے کے لیے مفاہمت کی یاد داشت پر دستخط کیے ہیں۔
اقتصادی امور سے متعلق کابینہ کمیٹی نے 6 مارچ، 2017 کو ریاستی حکومتوں، ایئر پورٹ اتھارٹی آف انڈیا اور سول انکلیو کے موجودہ غیر استعمال شدہ ہوائی اڈوں / ہوائی پٹیوں / ہیلی پورٹس / واٹر ایئرڈرمز کے احیا کے لیے 4500 کروڑ روپے کی لاگت کی ایم سی اے کی تجویز کو منظوری دی تھی۔ آر سی ایس - اڑان اسکیم کے تحت ایئر پورٹ / واٹر ایروڈرم / ہیلی پورٹ کے احیا کی منظوری دی گئی ہے جہاں اس اسکیم کے تحت آر سی ایس - اڑان پروازوں کو چلانے کی ضرورت ہے۔
بندر گاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج لوک سبھا میں ایک تحریری جواب میں یہ معلومات فراہم کی۔
وزارت اطلاعات ونشریات
پچاسویں بین الاقوامی فلم فیسٹیول نے بین الاقوامی جیوری اور مقابلہ جاتی سیکشن کی فلموں کا اعلان کیا
اکاڈمی آف موشن پکچرز آرٹس اینڈ سائنس کے سابق صدر جان بیلے پچاسویں بین الاقوامی فلم فیسٹیول کی جیوی کے سربراہ ہوں گے
گولڈن پیکاک ایوارڈ کے لئے 20 ممالک سے 15 فلمیں مقابلہ جاتی زمرے میں
مائی گھاٹ: کرائم نمبر 103/2005 اور جلی کٹو بھارتی فلمیں شامل
نئی دلّی، 18 اکتوبر / سنیماٹو گرافر اور اکاڈمی آف موشن پکچرز آرٹس اینڈ سائنس کے سابق صدر جناب جان بیلے پچاسویں انٹر نیشنل فلم فیسٹیول آف انڈیا  کے سربراہ ہوں گے۔ فرانسیسی فلم میکر جناب روبن کیمپیلو جو کہ کینز انٹر نیشنل جیوری 2019 کے ایک ممبر بی رہے ہیں، مشہور چینی فلم میکر جناب زہانگ یانگ اور مسز لینے ریمزے جو کہ برطانوی نو جوان سنیماکی قائدین میں سے ایک رہی ہیں، جیوری میں شامل رہیں گی۔ نامور فلم میکر جناب رمیش سپی انٹر نیشنل جیوری کے بھارتی ممبر ہیں۔
بھارت کے بین الاقوامی فلطم میلے کے گولڈن جوبلی ایڈیشن میں گولڈن پیکاک ایوار ڈ یعنی طلائی طاؤس انعام کے لئے 20 ملکوں سے 15 بہترین فلمیں شامل ہیں۔ یہ انتخاب داخل کی گئی 700 فلموں میں سے چن کر کیا گیا ہے۔ پیما سیڈین ز بیلون ، علی عیدین کی کرونولوجی ، انڈریس ہورواتھ کی للین ، وینگر مورا ز میریگھیلا ، ہینس پیٹر مولینڈ کی آؤٹ اسٹیلنگ ہارسیز ، بلیز ہیریسن کی پارٹیکلس ، گریگور بوزک کی اسٹوریز فرام دی چیسٹنٹ ووڈس ، یوسپ انگی نیوم کی دی سائنس آف فکشن ، ارڈن بلگ گنبولڈ کی اسٹیڈ ، کرسٹوف ڈیک کی ہنگرین فلم کیپٹیو اور بین ریکھی کی فلپائنی فلم واچ لسٹ مقابلہ جاتی زمرے میں شامل ہیں جس میں خواتین کی جانب سے صوفی ڈیراسپے کی انٹیگون اور مہ ناز محمدی کی سن۔ مدر فلمیں شامل ہیں۔ مراٹھی فلم مائی گھاٹ: کرائم نمبر 103/2005 جو کہ اننت نارائن مہا دیون کی ہدایت میں بنی ہے اور لیجو جوز پیلی سیری کی ہدایت میں بنی ہوئی ملیالم فلم جلی کٹو 2 فلمیں پچاسویں افی کے مقابلہ جاتی سیکشن میں شامل ہیں۔
۔۔۔۔۔۔
U.4651
(Visitor Counter : 148
قانون اور انصاف کی وزارت
ریاستی ہائی کورٹس کے کام کاج کے لیے زبان
قانون اور انصاف کے مرکزی وزیر جناب کرن رجیجو نے آج راجیہ سبھا میں ایک تحریری جواب میں بتایا کہ:بھارت کے آئین کے آرٹیکل 348 میں کہا گیا ہے کہ کسی ریاست کا گورنر، صدر کی سابقہ رضامندی سے، کارروائیوں میں ہندی زبان یا ریاست کے کسی سرکاری مقصد کے لیے استعمال ہونے والی کسی دوسری زبان کے استعمال کی اجازت دے سکتا ہے۔ جہاں ہائی کورٹ میں اس ریاست میں اس کی بنچ موجود ہو۔
سرکاری زبانوں کے قانون، 1963 کے دفعہ 7 میں کہا گیا ہے کہ کسی ریاست کا گورنر، صدر کی سابقہ رضامندی سے،انگریزی زبان کے علاوہ، ہندی یا ریاست کی سرکاری زبان کے استعمال کی اجازت دے سکتا ہے۔ ہائی کورٹ کی طرف سے اس ریاست کے لیے کوئی بھی فیصلہ، حکم نامہ یافرمان جاری کیا گیا ہواور جہاں کوئی بھی فیصلہ،فرمان یا حکم ایسی کسی زبان  میں دیا جائے،اس کے ساتھ ہائی کورٹ کے اختیار کے تحت جاری کردہ انگریزی زبان میں اس کا ترجمہ بھی ہونا چاہیے۔
کابینہ کمیٹی کے فیصلے مورخہ 21.05.1965 میں اس بات کی وضاحت کی گئی ہے کہ ہائی کورٹس میں انگریزی کے علاوہ کسی دوسری زبان کے استعمال سے متعلق کسی بھی تجویز پر عزت مآب چیف جسٹس آف انڈیا کی رضامندی حاصل کی جائے گی۔
راجستھان کے ہائی کورٹ میں کارروائیوں میں ہندی کے استعمال کی اجازت 1950 میں آئین کی دفعہ 348 کے تحت دی گئی تھی۔ کابینہ کمیٹی کے 21.05.1965 کے فیصلے کے بعد جیسا کہ اوپر ذکر کیا گیا ہے، ہائی کورٹس میں ہندی کے استعمال کو چیف جسٹس آف انڈیا کی مشاورت سے اتر پردیش میں ،مدھیہ پردیش میں  اور بہار میں  میں اختیار دیا گیا تھا۔
وزارت ماہی پروری، مویشی پروری و ڈیری
ماہی پروری ، مویشی پروری اور ڈیری کے مرکزی وزیر جناب پرشوتّم روپا لا ایسوچیم ماہی پروری اور آبی زرعی شعبے میں انڈسٹری سے خطاب کریں گے
ماہی پروری ، مویشی پروری اور ڈیری کے مرکزی وزیر جناب پرشوتّم روپا لا کووڈ – 19 کے وبائی قہر کے بعد شعبے کی منفرد انداز میں بحالی کے لئے آج ماہی پروری اور آبی زرعی صنعت سے خطاب کریں گے ۔وزیر موصوف سیکٹر کے فروغ اور اس کی ترقی کے لئے بھارت سرکار کی جانب سے چلائی جا رہی مختلف اسکیموں کے ساتھ پی ایم ایم ایس وائی کی خصوصیات کو بھی اجاگر کریں گے۔
ایسوچیم بھارت میں ایک اعلیٰ چیمبر آف کامر س ہے جو ماہی پروری اور آبی زرعی صنعت پر آج ورچوئل کانفرنس منعقد کرنے جا رہا ہے ۔ اس ورچوئل کانفرنس کا موضوع ‘‘ بلیو انقلاب اور معاشی ترقی کو فعال بنانے کی سمت میں اسٹریٹجک روڑ میپ ’’ ہے۔ اس ورچوئل کانفرنس کے پیچھے کا مقصد ان مسائل پر غور کرنا ہے جن سے ان شعبوں میں شرح نمو کو بہتر کیا جا سکے اور ٹیکنالوجی ، مارکیٹنگ ، فائنانس، ایکسپورٹ اور بنیادی سہولتوں پر توجہ دینے کے ساتھ ساتھ سیکٹر میں تازہ ترین مواقع پر خصوصی توجہ دینے کے علاوہ پیدا واریت کو بہتر بنانے کے لئے ماہی پروری اور آبی زراعت کے ایک نئے دور میں داخل ہونے کے لئے تمام ضروری اقدامات کا ریکارڈ عمل میں لانا ہے۔
اجلاس میں بھارت سرکار میں ماہی پروری کے وزیر جناب پرشوتّم روپالا کے ساتھ ساتھ ملک بھر کے مختلف شعبوں سے تعلق رکھنے والی مختلف شخصیات بھی شامل ہوں گی ۔ اس اجلاس میں ملک بھر کی ماہی پروری اور آبی زرعی شعبے کی بحالی کے لئے تمام ممکنہ اقدامات بروئے کار لانے کے لئے تبادلہ خیال کیا جائے گا۔ ممتاز مہمانان میں سرکاری حکام بھی ہوں گے جو اجلاس کے مقرر بھی ہوں گے ۔ اجلاس سے خطاب کرنے والے آئی اے ایس ، چیئر مین جناب کے ایس سری نواس ، بھارت سرکار میں دی میرین پروڈکٹس ایکسپورٹ ڈیولپمنٹ اتھارٹی کے چیئرمین جناب ساگر مہرا، بھارت سرکار میں محکمہ فشریز کے جوائنٹ سکریٹری اور اڈیشہ سرکار میں ایگری کلچر پرموشن اور انویسٹمنٹ کارپوریشن آ ف اڈیشہ لمیٹیڈ کے مینیجنگ ڈائریکٹر ڈاکٹر پروت کمار رول ہوں گے۔
ماہی پروری اور آ بی زرعی صنعت کے صنعتی اداروں کے مفادات کی نمائندگی کرتے ہوئے اجلاس سے ایسوچیم کے سکریٹری جنرل جناب دیپک سود، مینک ایکواکلچر پرائیویٹ لمیٹیڈ کے ڈائریکٹر ڈاکٹر منوج ایم شرما ،ایکوا کنیکٹ کے چیف الائنس آفیسر جناب امت سولنکھے ، ایسوچیم گجرات کونسل اور گروپ صدر وسربراہ ، کارپوریٹ امور اور اسٹریٹجک پلاننگ ، ویلسپن گروپ کے چیئرمین جناب چنتن ٹھاکر ، ایگریکلچر اور فوڈ پروسیسنگ کمیٹی ، ایسو چیم گجرات کونسل کے چیئرمین جناب دھاول راول کے علاوہ ایس ایم ای انڈیا کے ایڈیٹر ان چیف اجلاس کی نظامت کریں گے۔
اجلاس میں ماہی پروری اور آبی زرعی کی صنعتیں، بڑے صنعتی برآمد کنندگان ، ماہرین تعلیم، بیوروکریٹس، ایف پی اوز اور دیگر صنعتی پیشہ وروں کے بڑی صنعتی اداروں کے افراد شریک ہوں گے۔